Kaikki vaelluksemme sopivat hyvin niin ensimmäiselle vaellukselleen osallistuville kuin kokeneille konkareillekin. Olemme tietoisesti pyrkineet tekemään vaelluksistamme helposti lähestyttäviä, jotta osallistua voi niin yksin kuin valmiin ryhmänkin kanssa riippumatta siitä kuinka kokenut vaeltaja olet. Siitä syystä vaellustuotteisiimme sisältyy kuljetukset kohteeseen (et tarvitse omaa autoa!) ja takaisin, varusteet vaelluksen ajaksi (et tarvitse omia varusteita!) ja asiantunteva opastus ennen vaelluksen alkua ja vaelluksen aikana.